CELEX: C2006/074/55
Language: sk
Date: 2006-03-25 00:00:00
Title: Vec T-17/06: Žaloba podaná  23. januára 2006  – Giant (China)/Rada

25.3.2006   
            
            
               SK
            
            
               Úradný vestník Európskej únie
            
            
               C 74/29
            
         Žaloba podaná 23. januára 2006 – Giant (China)/Rada
   (Vec T-17/06)
   (2006/C 74/55)
   Jazyk konania: angličtina
   Účastníci konania
   
      Žalobca: Giant (China) Co., Ltd (Kunshan City, Čína) (v zastúpení: P. De Baere, advokát)
   
      Žalovaná: Rada Európskej únie
   Návrhy žalobcu
   
               —
            
            
               zrušiť nariadenie Rady (ES) č. 1892/2005 (1) zo 14. novembra 2005 o ukončení čiastočného predbežného preskúmania antidumpingových opatrení uplatniteľných na dovoz bicyklov s pôvodom v Čínskej ľudovej republike, a to v rozsahu, v akom
               
                           —
                        
                        
                           zamieta žiadosť žalobcu o udelenie trhovohospodárskeho štatútu („THŠ“),
                        
                     
                           —
                        
                        
                           porušuje článok 253 ES tým, že neuvádza dôvody zamietnutia žiadosti žalobcu o udelenie THŠ, a
                        
                     
                           —
                        
                        
                           porušuje právo Svetovej obchodnej organizácie tým, že na čínskych výrobcov vyvážajúcich do niektorých členských štátov ES uplatňuje kritériá trhového hospodárstva post factum, a
                        
                     
         
               —
            
            
               zaviazať Radu na náhradu trov konania.
            
         Žalobné dôvody a hlavné tvrdenia
   Žalobca, spoločnosť s ručením obmedzeným založená podľa čínskeho práva, vyrába najmä bicykle a ich časti, ktoré vyváža do Spoločenstva. Napáda nariadenie 1892/2005 o ukončení čiastočného predbežného preskúmania antidumpingových opatrení uplatniteľných na dovoz bicyklov s pôvodom v Čínskej ľudovej republike.
   Na podporu svojej žaloby sa predovšetkým dovoláva rovnakých údajných porušení nariadenia Rady 384/96 („základné nariadenie“) a článku 253 ES, ktorých sa už dovolával v rámci veci T-372/05 (2).
   Žalobca ďalej tvrdí, že napadnuté nariadenie porušuje právo Svetovej obchodnej organizácie („WTO“) tým, že uplatňuje kritériá trhového hospodárstva na čínskych vývozcov v piatich členských štátoch, ktorých antidumpingová právna úprava také kritéria neobsahovala v čase pristúpenia Číny k WTO.
   
      (1)  Ú. v. EÚ L 302, 19.11.2005, s. 22.
   
      (2)  Ú. v. EÚ C 315, 10.12.2005, s. 17.